સિડનીઃ ક્રિકેટમાં ઘણા રેકોર્ડ બને છે તો ઘણા તૂટતા પણ રહે છે, પરંતુ એક એવો રેકોર્ડ બન્યો છે, જેને તોડવા માટે દરેક બોલર સપનું જુએ છે. એક યુવા બોલરે છ બોલમાં છ વિકેટ ઝડપીને ઇતિહાસ સર્જી દીધો. આ સિદ્ધિ ઓસ્ટ્રેલિયાની ડોમેસ્ટિક ટૂર્નામેન્ટમાં ગોલ્ડન પોઇન્ટ ક્રિકેટ ક્લબના ખેલાડી એલેડ કેરીએ હાંસલ કરી છે. ૨૯ વર્ષીય એલેડે એક જ ઓવરમાં બે હેટ્રિક ઝડપી, એટલે કે એક જ ઓવરના છ બોલમાં છ વિકેટ ઝડપીને ક્રિકેટ વિશ્વને ચોંકાવી દીધું. સૌથી ખાસ વાત તો એ છે કે કેરી પોતાના ક્વોટાની આઠ ઓવર સુધી એક પણ વિકેટ ઝડપી શક્યો નહોતો, ત્યાર બાદ નવમી ઓવરના દરેક બોલ પર વિકેટ ઝડપીને તેણે આ અનોખો રેકોર્ડ બનાવી દીધો.